Tweejarige in Margate geskiet | Maroela Media
Tweejarige in Margate geskiet
'n Tweejarige seun is in 'n kritieke toestand nadat hy Donderdagaand omstreeks 21:30 in Margate geskiet is.
"Paramedici het die seuntjie by sy huis in Margate gestabiliseer en hom na 'n nabygeleë hospitaal geneem vir verdere behandeling," het Chris Botha, 'n woordvoerder van Netcare 911, gesê. "Netcare 911 is Vrydagoggend ontbied om die seun na 'n hospitaal in Durban oor te plaas wat spesiaal toegerus is om kinders te behandel. Die seun is daar in die hoësorgeenheid opgeneem."
Botha het gesê die besonderhede van die voorval is nog nie duidelik nie, maar Maroela Media het by 'n betroubare bron, wat anoniem wou bly, verneem dat die kind en 'n ander kind vermoedelik met 'n vuurwapen gespeel het toe die skoot afgegaan het.
kind Margate Skiet
DA sê stembriewe in park is getel
Zim-verdagtes ontken moord op Corrie Sanders
Louiza Smit · 5 jaar gelede
Jammer, maar ek glo nie 'n twee jarige kan 'n rewolwer of geweer eers optel nie. En indien dit wel moontlik was, was die ouers meer as nalatig om die vuurwapen so te laat rondle. Hoekom was dit nie toegesluit in 'n kluis nie. Dit word al duidelliker dat mense hulle net nie steur aan die vuurwapenwet nie, en dus sal ons in die toekoms al hoe meer sukkel om 'n vuurwapenlisensie te kan bekom. Ek kry die arme keindtjie baie jammer, wat ook al met hom gebeur hoop ek dit ry sy ouers se gewete vir ewig/ of die persoon wie se vuurwapen dit dan was.